Aalborg Stiftstidende, 1828-09-25
Odense, den 19de Septebr. Den i sit Slags eneste Festdag: Provindsens høikongelige Gouvernørs Fødselsdag, høitideligholdt i hans høje, personlige Nærværelse, feiredes med de dybeste og meest levende Følelser af Glæde og Deeltagelse, paa følgende Maade: Kl. 7 igaarmorges aabnedes Festlighederne med 27 Kanonskud, derefter var stor Militær parade, hvortil samtlige Officerer af vort Dragonregiment, med alt det Mandskab, her paa dennetid findes, saavelsom Borgervæbningen og tilhørende Musikkorps, opmarscherede i Slotsgaarden. Opad Dagen indfandt Officeerkorpset, noget længere hen Byens og Provindsens borgerlige Embedsmænd sig til underdanigst Lykønskningscour, der modtoges og besvaredes af Hs. kgl. Høihed med den ham egne blide Værdighed. Til Middags var Familietaffel, hvorved vort eget høje og høitelskede Herskab havde den Glæde, at beværte Hs. kgl. Høiheds Broder og Søster, D. kgl. H. Prinds Ferdinand og Prindsesse Juliane, og Hs. kgl. Hheds. Brødre, Ds. Durchl. Hertugen, og Prindsen, af Slesvigholsten Augustenborg. Kl. 7 var en yderst talrig Lykønskningscour, hvor saagodtsom alle Provindsens Embedsmænd og Honoratiores indfandt sig; man havde der den Lykke igjen at see Hs. kgl. Høihed Prindsesse Caroline Amalia førstegang efter hendes Sygdom. Efter Couren gaves Souper og Bal, der vedvarede til Kl. 4. Hs. kgl. H. Prinds Ferdinand deeltog der hele Natten, og Hs. høie Broder, oplivede samme mod Slutningen ved sin Deeltagelse. Jmidlertid opførtes Musik og beværtedes med Forfriskninger i den skjønt og smagfuldt oplyste Slotshave, hvor det talrige Besøg morede sig med at spadsere og dandse, og hvor der tillige omtrændt Kl. 9 blev afbrændt et glimrende, velordnet og vellykket Fyrværkeri, hvoraf især den bengalske Jld, som frembragte næsten Daglys omkring sig, og Hs. kal. H. Prinds C. Pls kronede Navnetræk i klar Jld, toge sig fortrinligt ud. Her fremtraade ogsaa vor Borgermester, Hr. Justitsraad Reimuth i Spidsen for Stadens eligerede Mænd og andre hæderlige Borgere, fulgte at Fakkelbærere, og tolkede deres, og vores Alles, Følelser ved denne høitidelige Leilighed. Hvortil Hs. kgl. Hhed. gav et høistnaadigt, alle Odense Jndvaanere frydeligt Svar. Jdag, den 19de, var foranstaltet et offentligt Bal paa vor skjønne, rummelige og velprydede Raadhuussal, som D. kgl. Høih. Prindserne beærede med deres Nærværelse. De. D. Hertugen og Prindsen af Augustenborg have allerede igaar tiltraadt deres Hjemreise. Ved Hs. kgl. Hhs. Gouvernørens Jndtrædelse i Salen, blev ved Dilettanter afsjungen en til Dagen, som til de forestaaende Almeenfestligheder, passende Sang paa Melodien af: "Kong Christian stod ved højen Mast. Hvorefter Hans kongelige Høihed Selv udbragte et Hurra for vor allernaadigste Konge, og for Provindsens og Stadens Vel, der paa det Varmeste og Kraftigste gjentoges af Forsamlingen. Da Hs. kgl. Høihed havde bestemt frabedet sig Jllumination igaar, saa vare i Aften kun de Dele af Nørre-Vester og Overgade, samt Flakhaven, hvorigjennem D. kgl. Høiheders Vogn passere, illuminerede; paa GraabrødrelilleTaarn, samt paa Frimurerlogen, saaes Transparenter, og paa Hr. Snedkermester Hansens Huus paa Fisketorvet C. F. med Krone over anbragt i Lamper. Hs. kgl. H. deeltog i Ballet indtil Midnat, og tog bort, ligesom han var indtraaadt, under almindelig Glædes og Tilfredshedsyttringer, og Ønsker for: at denne Dag maa ofte komme glad igjen.